הוועדה המשותפת לוועדת הכספים ולוועדת הפנים ואיכות הסביבה, כנסת 16, פרוטוקול מספר , 2005-03-23 10:20

יעקב ליצמן: בוקר טוב, אני פותח את ישיבת הוועדה המשותפת לוועדת הכספים ולוועדת הפנים.

יעקב ליצמן: הנושא שעל סדר היום הוא הרשויות המקומיות.

מירי פרנקל-שור: אני מתייחסת לסעיף 19 של הצעת החוק שכבר אושר.

מירי פרנקל-שור: השאלה שמתעוררת היא ממתי תחול הוראת סעיף 19.

מירי פרנקל-שור: סעיף 19 מדבר על הארכת הוראת השעה לגבי יחידת המימון של הבחירות ברשויות המקומיות.

מירי פרנקל-שור: עד סוף שנת 2004 היתה יחידת המימון, כפי שנקבע בהוראת השעה, 49 שקלים.

מירי פרנקל-שור: פגה הוראת השעה בסוף 2004 וכיום עומדת יחידת המימון על סך 61 שקלים.

ניסן סלומינסקי: 69 שקלים.

ניסן סלומינסקי: יש לכם טעות בדברי ההסבר.

מירי פרנקל-שור: לא, מדובר ב-60 או ב-61 שקלים.

מירי פרנקל-שור: הבחירות בקריית טבעון היו ב-15 במרס ואמורות להיות בחירות ב-3 במאי בחדרה, ויוצא שבשני המקומות האלה, אם לא תהיה החלה מה-1 בינואר, יחידת המימון לפי הבקשה תהיה 49 שקלים.

מירי פרנקל-שור: דיברתי עם המפקח על הבחירות והוא שלח לי את ההודעות שהוא שלח גם למי שמתמודד בבחירות המיוחדות בקריית טבעון וגם למי שאמורים להתמודד בבחירות בחדרה.

מירי פרנקל-שור: בחדרה ההפרש הזה יוצר עלויות מאוד גדולות.

מירי פרנקל-שור: בשני המקומות הוא ציין שהחישובים יהיו לפי יחידת חישוב של 49 שקלים.

מירי פרנקל-שור: לפיכך, היות והמתמודדים יודעים שיחידת החישוב תהיה 49 שקלים, ולהוסיף הרי תמיד היה אפשר, אני מבקש שסעיף 19 תחולתו מה-1 בינואר 2005.

מירי פרנקל-שור: אם הוראת השעה חלה היום, יחידת המימון תהיה 61 שקלים.

רוחמה אברהם-בלילא: אני רוצה שזה יהיה מהיום.

ניסן סלומינסקי: אמרנו שזה יהיה מה-1 בינואר.

רוחמה אברהם-בלילא: יש לי התנגדות.

יעקב ליצמן: מה הסיבה?

רוחמה אברהם-בלילא: הבחירות בחדרה.

מירי פרנקל-שור: אבל הם יודעים שהם מתמודדים לפי ההודעה שנשלחה אליהם לפי 49 שקלים.

יעקב ליצמן: הסיכום היה שנחיל את זה גם על שתי מערכות הבחירות.

רוחמה אברהם-בלילא: מה המשמעות של זה מבחינת הסיכום הכללי?

מירי פרנקל-שור: המפקח על הבחירות הודיע למתמודדים שיחידת המימון היא 49 שקלים, זאת אומרת שהם יודעים היום שמימון הבחירות שלהם מתבסס על יחידת מימון ששוויה 49 שקלים ולא 60 שקלים.

מירי פרנקל-שור: הם יודעים את זה.

יעקב ליצמן: כשדיברנו על זה אמרנו שזה יחול על שתי מערכות הבחירות האלה.

יעקב ליצמן: אני לא רואה סיבה מבחינתי ומבחינת הוועדה שלא לקבל את זה.

רוחמה אברהם-בלילא: בבחירות הקודמות זה היה 61 שקלים?

ניסן סלומינסקי: לא, 49 שקלים.

ניסן סלומינסקי: הוראת השעה הסתיימה בסוף 2004 ולא הספיקו לחדש אותה.

חמי דורון: זה לא שלא הספיקו.

חמי דורון: לא עשו.

חמי דורון: חבר הכנסת ליצמן, אתה לא תמים.

חמי דורון: מה זה לא הספיקו?

יעקב ליצמן: לא עשו.

אודי בן-דרור: אנחנו מדברים עכשיו על סעיף 19, לא על סעיף 20.

אודי בן-דרור: עד ה-31 בדצמבר 2004 היתה בתוקף הוראת השעה שאמרה שיחידת מימון הבחירות תהיה 49 שקלים.

אודי בן-דרור: בגלל שהמחשבה היתה שחוק ההסדרים יעבור בסוף דצמבר והוא נדחה, נוצרה תקופת פער בין ה-1 בינואר לבין היום, שבה יחידת המימון היא 60 שקלים, אבל הממונה על הבחירות הודיע למועמדים שיחידת המימון שהם מקבלים היא 49 שקלים, זאת אומרת שזה מה שהם תכננו, זה מה שהם ידעו ועל זה הם הסתמכו.

אודי בן-דרור: אנחנו מבקשים להחיל את ההוראה של 61 שקלים מה-1 בינואר.

חמי דורון: הבחירות כבר היו ולכן אין שום בעיה.

חמי דורון: הם כבר הוציאו את הכסף.

מירי פרנקל-שור: הם הוציאו לפי 49 שקלים, אבל אם הוועדה לא מחליטה להחיל את הסעיף הזה רטרואקטיבית, כל החישוב יהיה לפי יחידת מימון של 61 שקל ולא לפי יחידת מימון של 49 שקלים.

ניסן סלומינסקי: הם בוודאי הוציאו יותר.

חמי דורון: אנחנו מוציאים בדיוק מה שמותר בחוק.

יעקב ליצמן: רבותי, אנחנו עוברים להצבעה על סעיף 19.

יעקב ליצמן: בעד ההצעה להחיל את סעיף 19 מ-1 בינואר 2005 – כולם נגד – אין נמנעים – אין ההצעה להחיל את סעיף 19 מ-1 בינואר 2005 נתקבלה.

יעקב ליצמן: ההצעה אושרה פה אחד.

יעקב ליצמן: אני מבקש להצביע על פיצול סעיף 20.

אבשלום וילן: סעיף 20 עבר במליאה בקריאה ראשונה?

מירי פרנקל-שור: הוא עבר במסגרת חוק ההסדרים.

אבשלום וילן: לא צריך להעלות את זה למליאה ולפצל אותו במליאה?

יעקב ליצמן: אחרי ההחלטה שתתקבל פה על פיצול.

יעקב ליצמן: אנחנו עוברים להצבעה על פיצול סעיף 20.

יעקב ליצמן: בעד ההצעה לפצל את סעיף 20 – כולם נגד – אין נמנעים – אין ההצעה לפצל את סעיף 20 נתקבלה.

יעקב ליצמן: ההצעה לפצל את סעיף 20 אושרה פה אחד.

יעקב ליצמן: תודה רבה לכולם, הישיבה נעולה.